Φυλή Στιούαρτ

Η **Φυλή Στιούαρτ** (αγγλ.: *Clan Stewart/Stuart,* Γαελικά : *Stiùbhart*) είναι μία σκωτική φυλή των Χάιλαντς και των Λόουλαντς. Η φυλή αναγνωρίζεται από την Αυλή τού λόρδου Λάυον. Ωστόσο, δεν έχει αρχηγό φυλής που να αναγνωρίζεται από τον λόρδο Λάυον Κινγκ οφ Αρμς. Επειδή η φυλή δεν έχει αρχηγό, μπορεί να θεωρηθεί ως φυλή με στρατιωτική κυριαρχία. Ωστόσο, οι κόμητες τού Γκάλογουεϋ θεωρούνται πλέον ο κύριος κλάδος αυτής τής φυλής, και ο θυρεός και το ρητό τού οικοσήμου των κομήτων τού Γκάλογουεϋ χρησιμοποιούνται στο έμβλημα τής Φυλής Στιούαρτ. Η Αυλή τού λόρδου Λάυον αναγνωρίζει δύο άλλες φυλές Στιούαρτ, τη Φυλή Στιούαρτ τού Μπιούτ και τη Φυλή Στιούαρτ τού Άπιν. Η Στιούαρτ τού Μπιούτ είναι η μόνη από τις τρεις φυλές προς το παρόν, που έχει αναγνωρισμένο αρχηγό. 

## Ιστορία

### Η προέλευση της φυλής
Οι Στιούαρτ που έγιναν μονάρχες τής Σκωτίας κατάγονταν από μία οικογένεια, που τα μέλη της ήταν σενεσάλοι (stewards, επιμελητές) τού Ντολ στη Βρετάνη τής Γαλλίας.  Μετά την κατάκτηση τής Αγγλίας από τούς Νορμανδούς, οι Στιούαρτ απέκτησαν κτήματα στην Αγγλία ως οικογένεια ΦιτςΆλαν, επίσης κόμητες τού Άρουντελ.  Ο Γουόλτερ Φλαντ ή Γουόλτερ ΦιτςΆλαν ο επιμελητής (steward) ήρθε στη Σκωτία, όταν ο Δαυίδ Α΄ τής Σκωτίας διεκδίκησε τον θρόνο του.  Από το αξίωμά τους ως επιμελητών (stewards), προήλθε το επώνυμο *Στιούαρτ*. Ο Γουόλτερ διορίστηκε Υψηλός Επιμελητής τής Σκωτίας, και τού παραχωρήθηκαν μεγάλα κτήματα στο Ρένφριουσιρ και το Ανατολικό Λόθιαν.  Ο Γουόλτερ ήταν ένας από τούς διοικητές του βασιλικού στρατού, που νίκησε τον Σόμερλεντ των Νήσων (πρόγονο τής Φυλής Ντόναλντ) στη Μάχη τού Ρένφριου το 1164.  (βλέπε: Γουόλτερ ΦιτςΆλαν).

### Σκωτο-Νορβηγικός Πόλεμος
Ο Αλέξανδρος Στιούαρτ 4ος Υψηλός Επιμελητής τής Σκωτίας, επίσης γνωστός ως Αλέξανδρος τού Κάστρου Ντάντοναλντ, διοικούσε τον σκωτικό στρατό στη Μάχη τού Λαργκς το 1263 εναντίον των Βίκινγκ εισβολέων. 

### Πόλεμοι της Σκωτικής Ανεξαρτησίας
Κατά τη διάρκεια των Πολέμων τής Σκωτικής Ανεξαρτησίας, ο Ιάκωβος Στιούαρτ 5ος Υψηλός Επιμελητής τής Σκωτίας, ορκίστηκε πίστη στον Εδουάρδο Α΄ τής Αγγλίας.  Ωστόσο, αργότερα τάχθηκε με τον Ροβέρτο Α΄ Μπρους και τον Γουλιέλμο Γουάλας στον αγώνα για την ανεξαρτησία τής Σκωτίας. 

### Βασιλικός Οίκος των Στιούαρτ
Ο Γουόλτερ Στιούαρτ 6ος Υψηλός Στιούαρτ της Σκωτίας, παντρεύτηκε τη Μάρτζορυ, κόρη τού βασιλιά Ροβέρτου Α΄ Μπρους.  Όταν απεβίωσε ο γιος του Ροβέρτου Α΄, Δαυίδ Β΄ τής Σκωτίας, τον διαδέχθηκε ο γιος τού Γουόλτερ Στιούαρτ, Ροβέρτος Β΄ τής Σκωτίας.  Ο βασιλιάς Ροβέρτος Β΄ είχε πολλούς γιους. Ο μεγαλύτερος, ο Ιωάννης, διαδέχθηκε τον θρόνο τής Σκωτίας ως Ροβέρτος Γ΄ τής Σκωτίας.  Η βασιλική γραμμή των ανδρών Στιούαρτ ήταν αδιάλειπτη μέχρι τη βασιλεία τής Μαρίας Α΄ τής Σκωτίας.  Ως οικογένεια, οι Στιούαρτ κράτησαν τον θρόνο τής Σκωτίας και αργότερα τής Αγγλίας μέχρι το τέλος τής βασίλισσας Άννας τής Μεγάλης Βρετανίας το 1714. 

#### Στιούαρτ του Όλμπανυ
Το δουκάτο τού Όλμπανυ είναι ένας τίτλος ευγενείας, που απονεμήθηκε σε μερικούς νεότερους γιους τής σκωτικής και αργότερα τής βρετανικής βασιλικής οικογένειας, ιδιαίτερα στον Οίκο των Στιούαρτ. Ο 3ος γιος τού Ροβέρτου Β' ήταν ο Ροβέρτος Στιούαρτ 1ος δούκας τού Όλμπανυ, ο οποίος ήταν αντιβασιλιάς τής Σκωτίας κατά τη διάρκεια μέρους τής βασιλείας τού πατέρα του, τού αδελφού του και τού ανιψιού τού Ιακώβου Α' τής Σκωτίας.  Ο 4ος γιος τού Ροβέρτου Β' ήταν ο Αλέξανδρος Στιούαρτ κόμης τού Μπιούκαν, ο οποίος ήταν διάσημος ως ο *Λύκος τού Μπάντενοχ,* και ήταν υπεύθυνος για την καταστροφή τού Καθεδρικού Ναού τού Έλγιν. 

Όταν ο Ιάκωβος Α΄ τής Σκωτίας ενηλικιώθηκε, περιόρισε την εξουσία των εξαδέλφων του, των Στιούαρτ τού Όλμπανυ.  Αποκεφάλισε τον Μέρντοχ Στιούαρτ 2ο δούκα τού Όλμπανυ, μεγαλύτερο γιο τού πρώην αντιβασιλιά Ροβέρτου Στιούαρτ.  Δύο από τούς γιους τού Μέρντοχ, ο Γουόλτερ και ο Αλεξάντερ (Άλασντερ), εκτελέστηκαν επίσης.

## Κύριοι κλάδοι της φυλής

Καθώς ο Αρχηγός των Στιούαρτ ήταν επίσης ο κάτοχος τού θρόνου, η σχέση μεταξύ των διαφόρων κλάδων ή μελών τής οικογένειας διέφερε από τούς συνήθεις δεσμούς μεταξύ των μελών τής φυλής και τού Αρχηγού τους.  Η οικογένεια, ωστόσο, είχε το δικό της έμβλημα και καρό ύφασμα για να τη διακρίνει.  Εκτός από τον βασιλικό οίκο των Στιούαρτ, οι τρεις κύριοι κλάδοι της φυλής που εγκαταστάθηκαν στα Σκωτικά Υψίπεδα κατά τον 14ο και 15ο αι. ήταν οι Στιούαρτ τού Άπιν, οι Στιούαρτ του Άθολ και οι Στιούαρτ τού Μπάλκυντερ.  Σήμερα, οι κόμητες τού Γκάλογουεϋ θεωρούνται η ανώτερη γραμμή τής φυλής Στιούαρτ. 

## Κάστρα
μικρογραφία|200εσ|Κάστρο Στ;oλκερ, έδρα των Στιούαρτ τού Άπιν.

* Το Κάστρο του Εδιμβούργου είναι ένα από τα πιο αξιοσημείωτα κάστρα που ανήκαν στους Στιούαρτ ως βασιλική οικογένεια.
* Το Κάστρο του Στέρλινγκ είναι ένα από τα πιο αξιοσημείωτα κάστρα που ανήκαν στους Στιούαρτ ως βασιλική οικογένεια.
* Το Παλάτι Λίνλιθγκοου ήταν μια από τις κύριες κατοικίες των μοναρχών Στιούαρτ και Στιούαρτ της Σκωτίας.
* Το Παλάτι των Φόκλαντ αποκτήθηκε από την οικογένεια Στιούαρτ τον 14ο αιώνα και ανήκε στον Ρόμπερτ Στιούαρτ, Δούκα του Όλμπανι . Ήταν βασιλικό παλάτι των Σκωτσέζων βασιλιάδων.
* Το Κάστρο Στιούαρτ ήταν η έδρα της οικογένειας των Στιούαρτ που κατείχαν τον τίτλο Κόμης του Μόρεϊ .
* Το Κάστρο Στόλκερ ήταν έδρα των Στιούαρτ του Άπιν.
* Το κάστρο Λόχρανζα παραχωρήθηκε στον Γουόλτερ Στιούαρτ, κόμη του Μέντεϊθ, το 1262 από τον Αλέξανδρο Γ΄ της Σκωτίας . 
* Το κάστρο Ντάντοναλντ χτίστηκε τον 13ο αιώνα από τον Αλέξανδρο Στιούαρτ, 4ο Υψηλό Στιούαρτ της Σκωτίας . Χρησιμοποιήθηκε από τους μονάρχες Στιούαρτ.
* Κάστρο Κρέγκμιλαρ, Εδιμβούργο, κάστρο των βασιλικών Στιούαρτ.
* Το κάστρο Ντούν κτίστηκε τον 14ο αιώνα από τον Ρόμπερτ Στιούαρτ, Δούκα του Όλμπανι.
* Το Παλάτι του Κόμη, στο Κέρκγουολ, χτισμένο από τον Ρόμπερτ Στιούαρτ, 1ο Κόμη των Ορκάδων .
* Το Παλάτι του Επισκόπου, στο Κέρκγουολ, αρχικά νορβηγικό φρούριο, η κυριότητα αργότερα πέρασε στον Ρόμπερτ Στιούαρτ, 1ο Κόμη των Ορκάδων.
* Το κάστρο Σκάλογουεϋ κτίστηκε από τον Patrick Stewart, 2ο κόμη των Ορκάδων .
* Το Παλάτι του Κόμη, στο Μπίρσεϊ, χτισμένο από τον Πάτρικ Στιούαρτ, 2ο Κόμη των Ορκάδων.
* Το Κάστρο Κρούκστον ανήκε σε διάφορους κλάδους της Φυλής Στιούαρτ.
* Το κάστρο Ρόθεσεϋ χτίστηκε από τους Stewarts στις αρχές του 13ου αιώνα.
* Το κάστρο Ντράμιν ήταν η κατοικία του Αλεξάντερ Στιούαρτ, κόμη του Μπούχαν (του *Λύκου του Μπάντενοχ* ).
* Κάστρο Άρντβορλιχ, οχυρό των Στιούαρτ του Μπαλκχίντερ
* Το Κάστρο Γκαρθ, οχυρό της Φυλής Στιούαρτ.
* Το Κάστρο Γκράντταλι, οχυρό της Φυλής Στιούαρτ.
* Το κάστρο Γκάρλις, οχυρό της φυλής Στιούαρτ.
* Το Κάστρο Κάμπελ, αρχικά ονομαζόμενο *Κάστρο Γκλουμ*, πέρασε κατόπιν γάμου στους Κάμπελ, οι οποίοι άλλαξαν το όνομα σε Κάστρο Κάμπελ με νόμο του Κοινοβουλίου το 1489.

## Εμβληματικό σχέδιο υφάσματος (tartan).
Το συνηθισμένο εμβληματικό σχέδιο για τους Στιούαρτ είναι ένα κόκκινο ύφασμα γνωστό ως Royal Stewart tartan.  Σύμφωνα με τον ιστορικό Χένρυ Τζέιμς Λη, το φαινόμενο μίας μεγάλης ομάδας ανδρών να διασχίζει έναν λόφο με το κόκκινο ταρτάν των Στιούαρτ, σε αντίθεση με το σκούρο χέρσο, έχει περιγραφεί ως «σαν να καιγόταν ο λόφος». 

[δεξιά|μικρογραφία|379x379εσ|Μία [Ρομαντισμός|ρομαντικοποιημένη απεικόνιση ενός μέλους τής φυλής τής βικτωριανής εποχής από τον R.R. McIan, από *το βιβλίο Οι Φυλές των Σκωτικών Υψιπέδων*, που εκδόθηκε το 1845.]]

## Δείτε επίσης

* Οικόσημο του Οίκου των Στιούαρτ
* Σκωτική φυλή
* Φυλή Άρμιγκερους
* Υψηλός Επιμελητής της Σκωτίας
* Οίκος των Στιούαρτ
* Μαρκήσιος του Μπιούτ Κράιτον-Στιούαρτ του Μπιούτ
* Κόμης του Γκάλογουεϊ Στιούαρτ του Γκάλογουεϊ
* Κόμης του Μόρεϊ Στιούαρτ του Μόρεϊ
* Κόμης του Τρακαίρ Στιούαρτ του Τρακαίρ
* Κόμης του Γουόρνκλιφ
* Κάστρο Earl Stewart Stewart στην κομητεία Tyrone
* Υποκόμης Στιούαρτ του Φίντχορν
* Λόρδος Ότσιλτρι
* Λόρδος Άβοντεϊλ
* Λόρδος Μέθβεν
* Λόρδος Μπλάνταϊρ
* Βαρώνος Στιούαρτ ντε Ντέσιες
* Βαρώνος Στιούαρτ ντε Ρόθεσεϊ
* Βαρώνος Στιούαρτ του Γουόρτλεϊ
* Δούκας του Όλμπανι
* Δούκας του Μονμάουθ, Τζέιμς Σκοτ, ο μεγαλύτερος νόθος γιος του Καρόλου Β΄, επιτεύχθηκε
* Δούκας του Μπάκλουτς και Δούκας του Κουίνσμπερι Απόγονοι του Τζέιμς Σκοτ, Δούκα του Μόνμουθ
* Δούκας του Κλίβελαντ και Δούκας του Σαουθάμπτον Απόγονοι του Καρόλου Φιτζρόι, νόθου γιου του Καρόλου Β΄, εξαφανισμένου
* Δούκας του Γκράφτον Απόγονοι του Ερρίκου Φιτζρόι, νόθου γιου του Καρόλου Β΄
* Δούκας του Σεντ Όλμπανς Απόγονοι του Καρόλου Μπόκλερκ, νόθου γιου του Καρόλου Β΄
* Δούκας του Ρίτσμοντ, Δούκας του Λένοξ και Δούκας του Γκόρντον. Απόγονοι του Καρόλου Λένοξ, νόθου γιου του Καρόλου Β΄.
* Δούκας του Μπέργουικ Απόγονοι του Τζέιμς ΦιτζΟ Τζέιμς, ο νόθος γιος του Ιακώβου Β΄, σχεδόν εξαφανίστηκε
* Δούκας του Φιτζ-Τζέιμς Απόγονοι του Τζέιμς ΦιτζΤζέιμς, νόθος γιος του Ιακώβου Β΄, εξαφανισμένος

## Αναφορές

## Εξωτερικοί σύνδεσμοι
* Εταιρεία Στιούαρτ
* Εταιρεία Κλαν Στιούαρτ στην Αμερική, Ενσωματωμένη
* Ο Σύλλογος Stewart/Stuart της Νέας Σκωτίας
* Κλαν Στιούαρτ στο ScotClans.com
* Στιούαρτ του Κάμπελταουν, Κίνταϊρ

Κατηγορία:Οίκος των Στιούαρτ